b'\n_START_ARTICLE_\nZhengde-keiseren\n_START_SECTION_\nBakgrunn\n_START_PARAGRAPH_\nHan ble f\xc3\xb8dt  Zhu Houzhao \xe6\x9c\xb1\xe5\x8e\x9a\xe7\x85\xa7, og var Hongzhi-keiserens eldste s\xc3\xb8nn. Han ble kronprins i 1492.\n_START_SECTION_\nKeiser\n_START_PARAGRAPH_\nZhengde-keiseren var kjent for sin utsvevende livsstil og for sin uvilje til \xc3\xa5 lytte til sine ministre. Noen st\xc3\xb8rre interesse for statsanliggender hadde han ikke. Han utnevnte \xc3\xa5tte evnukker til h\xc3\xb8ye stillinger i hoffet, de ble kjent som \xc2\xabde \xc3\xa5tte tigrene\xc2\xbb (\xe5\x85\xab\xe8\x99\x8e). De drev ogs\xc3\xa5 opp utgiftene,  og tok for seg av statskassen til egne prosjekter. De sikret seg til slike form\xc3\xa5k omkring 36 million pund gull og s\xc3\xb8lv. Under dette styringsvakuumet tillot han at til \xc3\xa5 begynne med at sjefsevnukken Liu Jin som fra 1506 overtok det meste av styre og stell, \xe2\x80\x93 inntil han ble anklaget for oppr\xc3\xb8rsplaner og henrettet i 1510._NEWLINE_Zhengde-keiseren var ute p\xc3\xa5 mange lange reiser der han ofte bes\xc3\xb8kte bordeller. Han oppf\xc3\xb8rte ogs\xc3\xa5 et palass, Leopardhuset (\xe8\xb1\xb9\xe6\x88\xbf), utenfor Den forbudte by der han blant annet trente tigere og leoparder, og dessuten traff kvinner. I det store og hele kan hans regjeringstid betraktes som ustabil og urolig med mange bondeoppr\xc3\xb8r og kriser. Zhengde-keiseren var buddhist og oppf\xc3\xb8rte mange buddistiske monumenter._NEWLINE_Han risikerte sitt eget liv ved personlig \xc3\xa5 anf\xc3\xb8re felttog mot mongolene i 1512 og 1519. i 1517 utkjempet han et fremgangsrikt milit\xc3\xa6rt slag mot mongolene som ble kjent under navnet \xc2\xabden store seieren ved Yingzhou\xc2\xbb. Sommeren 1519 gikk keiserens onkel (farbror), Prinsen av Ning, oppr\xc3\xb8r i Nanchang i Jiangxi. Keiseren begav seg s\xc3\xb8rover med sine milit\xc3\xa6re styrker for \xc3\xa5 sl\xc3\xa5 ned oppr\xc3\xb8ret, men da keiseren ankom var oppr\xc3\xb8ret allerede nedkjempet av lokale styrker. Keiseren ble skuffet fordi han ikke selv hadde stanset oppr\xc3\xb8ret, og slapp derfor prinsen fri, for \xc3\xa5 senere la de keiserlige styrkene fange ham igjen._NEWLINE_Keiser Zhengde d\xc3\xb8de bare 30\xc2\xa0\xc3\xa5r gammel i april 1521 i Den forbudte by etter en lengre tids sykdom (han hadde spyttet blod allerede da han ble intronisert). Han var s\xc3\xa5ledes b\xc3\xa5de syk og dessuten beruset da han falt ut av b\xc3\xa5ten under en b\xc3\xa5ttur n\xc3\xa6r byen h\xc3\xb8sten 1520. Da druknet han nesten. Dette og sykdommer som han hadde p\xc3\xa5dratt seh fra vannet fra Den store kanal f\xc3\xb8rte til hans d\xc3\xb8d i ung alder noen m\xc3\xa5neder etter b\xc3\xa5tulykken.  _NEWLINE_Han ble begravet i graven Kangling, som er en del av Minggravene nord for Beijing. Hans frue keiserinnen Xiaojingyi ble senere begravet i samme grav. Keiseren fikk tempelnavnet Wuzong (\xe6\xad\xa6\xe5\xae\x97), og den posthume tittel Keiser Yi (\xe6\xaf\x85\xe7\x9a\x87\xe5\xb8\x9d)._NEWLINE_Selv hadde han ingen barn som hadde overlevd barndommen, og heller ingen designert kronprins; det ble hans nev\xc3\xb8 Prins Xian av Xing (\xe5\x85\xb4\xe7\x8c\xae\xe7\x8e\x8b)  som overtok keisertronen, som regjerte som Jiajing-keiseren.'